मेरा परिवार यह कानूनी लड़ाई बीते 12 वर्षों से लड़ता रहा है और इस संघर्ष के दौरान मेरे परिवार के 3 सदस्यों ने अपनी जिंदगियां बलिदान कर दीं और यद्यपि उनकी भारी हानि को शब्‍दों में वर्णित नहीं किया जा सकता सयाल परिवार की अगली पीढ़ी ने हमारे सभी 25 लाख निवेशकों और 3 लाख टीम सदस्‍यों के सहयोग से इस लड़ाई की जिम्‍मेदारी कर्तव्‍य की भांति स्‍वीकार की है। हम स्‍व0 श्री ए.एल. सयाल, स्‍व0 श्रीमती नीना सयाल और स्‍व0 श्री आर.के. सयाल के बलिदान को व्‍यर्थ नहीं जाने देंगे। हम गोल्‍डेन फैमिली के एक-एक सदस्‍य के वाजिब अधिकारों के लिए संघर्ष करेंगे और मेरे पिता का स्‍वप्‍न पूरा होने तक हम चैन से नहीं बैठेंगे। हम सुनिश्चित करेंगे कि हमारे साथ 25 लाख परिवारों के साथ न्‍याय किया गया है और गोल्‍डेन फैमिली के सभी सदस्‍यों को उनका वाजिब हक मिला है।